
Ονοματεπώνυμο:                          	………………………………………………………………
Μάθημα:				ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ
Υλη:					ΚΕΦΑΛΑΙΑ 2,3,4,5
Επιμέλεια διαγωνίσματος:		………………………………………………………………
Αξιολόγηση :				………………………………………………………………

ΟΜΑΔΑ  Α
Για τις προτάσεις από Α1 μέχρι και Α5 να γράψετε στο τετράδιό σας τον αριθμό της καθεμιάς και δίπλα σε κάθε αριθμό τη λέξη Σωστό, αν η πρόταση είναι σωστή, και Λάθος, αν η πρόταση είναι λανθασμένη.

Α1. Όταν ο σταθερός όρος (γ) μιας γραμμικής συνάρτησης προσφοράς είναι ίσος με μηδέν, τότε η ελαστικότητα προσφοράς είναι ίση με τη μονάδα κατά μήκος της καμπύλης ανεξάρτητα από τις τιμές που μπορεί να πάρει ο συντελεστής διεύθυνσης δ. Μονάδες 3
Α2. Μια επιχείρηση, με μοναδικό μεταβλητό συντελεστή την εργασία, μεγιστοποιεί το μέσο προϊόν της εργασίας όταν απασχολεί πέντε εργάτες και το οριακό προϊόν του πέμπτου εργάτη είναι 30. Το συνολικό προϊόν της επιχείρησης, όταν απασχολεί πέντε εργάτες, είναι ίσο με 6.  Μονάδες 3
Α3. Οι αγορές των αγαθών Χ και Ψ βρίσκονται σε ισορροπία. Η Βελτίωση της τεχνολογία του αγαθού Ψ θα έχει ως αποτέλεσμα την αύξηση της συνολικής δαπάνης των καταναλωτών για το αγαθό Χ, δεδομένου ότι τα δύο αγαθά είναι μεταξύ τους υποκατάστατα.  Μονάδες 3
Α4. Ας υποθέσουμε ότι για ένα αγαθό παρατηρείται ταυτόχρονα μείωση της τιμής του αγαθού και μείωση στο εισόδημα των καταναλωτών. Οι επιδράσεις των δύο μεταβολών αφήνουν την τελική ζητούμενη ποσότητα ίση με την αρχική. Στην περίπτωση αύτη το αγαθό είναι κανονικό. Μονάδες 3
Α5.Το ανερχόμενο τμήμα της καμπύλης του μέσου μεταβλητού κόστους που βρίσκεται πάνω από την καμπύλη του οριακού κόστους αποτελεί τη βραχυχρόνια καμπύλη προσφοράς της επιχείρησης.  Μονάδες 3





Για τις προτάσεις Α6 έως Α7 να γράψετε στο τετράδιό σας τον αριθμό της πρότασης και δίπλα του το γράμμα που αντιστοιχεί στη σωστή απάντηση.

Α6 Η τιμή του πετρελαίου θέρμανσης αυξομειώνεται κατά τη διάρκεια του έτους. Οι ένοικοι μιας πολυκατοικίας αγοράζουν κάθε μήνα της χειμερινής περιόδου, πετρέλαιο θέρμανσης αξίας 1.000 ευρώ. Η ελαστικότητα ζήτησης των ενοίκων της πολυκατοικίας για πετρέλαιο θέρμανσης είναι:
α) ΕD = 0
β) ΕD τείνει στο άπειρο
 γ)│ΕDτοξ│= 1
δ) │ΕD│> 1
Μονάδες 5
Α7 ∆ίνεται παρακάτω ο πίνακας προσφοράς μιας επιχείρησης η οποία λειτουργεί στη βραχυχρόνια περίοδο. Ο μοναδικός μεταβλητός συντελεστής παραγωγής που χρησιμοποιεί η επιχείρηση είναι η εργασία. Η τιμή (αμοιβή) της εργασίας είναι 900 χρηματικές μονάδες.
	P
	Qs

	18
	200

	36
	250


Εάν για την παραγωγή των 200 μονάδων προϊόντος η επιχείρηση χρησιμοποιεί 4 εργάτες, ποιο είναι το μεταβλητό κόστος της επιχείρησης, όταν αυτή παράγει 250 μονάδες προϊόντος;
 α) 3.600     
 β) 4.500
 γ) 5.400
 δ) δε μπορεί να υπολογιστεί με τα συγκεκριμένα δεδομένα
Μονάδες 5
ΟΜΑΔΑ  Β
Β1 Από τους προσδιοριστικούς παράγοντες της προσφοράς να περιγράψετε κάνοντας χρήση κατάλληλου διαγράμματος: α) Τις τιμές των παραγωγικών συντελεστών, β) την τεχνολογία της παραγωγής.
Μονάδες 25
ΟΜΑΔΑ  Γ
Δίνεται ο παρακάτω πίνακας παραγωγής και κόστους μιας επιχείρησης που λειτουργεί στη βραχυχρόνια περίοδο. Η επιχείρηση χρησιμοποιεί σταθερούς και μεταβλητούς συντελεστές. Η επιχείρηση χρησιμοποιεί ως μεταβλητούς συντελεστές την εργασία και τις πρώτες ύλες. Η αμοιβή της εργασίας (w) είναι ίση και σταθερή ανά εργάτη και το κόστος των πρώτων υλών σταθερό ανά μονάδα προϊόντος (c = 2 χρηματικές μονάδες).
	L
	Q
	AP
	MP
	VC
	AVC
	MC

	20
	100
	5
	-
	400
	4
	-

	30
	;
	;
	;
	600
	4
	4

	40
	170
	4,25
	2
	740
	4,4
	7

	50
	180
	3,6
	1
	860
	4,8
	12



Γ1. α) Να μεταφέρετε τον πίνακα στο τετράδιό σας και, κάνοντας τους κατάλληλους υπολογισμούς, να αντικαταστήσετε τα ερωτηματικά με τις σωστές αριθμητικές τιμές, λαμβάνοντας υπόψη ότι για L = 30 το Μέσο Προϊόν (AP) είναι μέγιστο (Μονάδες 6). 
β) Να υπολογίσετε την αμοιβή της εργασίας (w) (Μονάδες 2). Μονάδες 8 
Γ2. Αν η παραγωγή αυξηθεί από 100 σε 175 μονάδες προϊόντος, να υπολογίσετε: 
α) την αύξηση της δαπάνης για εργασία (Μονάδες 3). 
β) την αύξηση της δαπάνης για πρώτες ύλες (Μονάδες 3). Μονάδες 6 
Γ3. α) Σύμφωνα με τα δεδομένα του παραπάνω πίνακα να δικαιολογήσετε αν ισχύει ο Νόμος της Φθίνουσας Απόδοσης (Μονάδες 2). 
β) Nα εξηγήσετε γιατί ο Νόμος της Φθίνουσας Απόδοσης ισχύει στη βραχυχρόνια περίοδο για κάθε παραγωγική διαδικασία (Μονάδες 2).  Μονάδες 4 
Γ4. α) Να κατασκευάσετε τον πίνακα προσφοράς της επιχείρησης καθώς και τον πίνακα αγοραίας προσφοράς, όταν στην αγορά λειτουργούν 200 πανομοιότυπες επιχειρήσεις (Μονάδες 3). 
β) Αν η αγοραία συνάρτηση ζήτησης είναι QD( Αγοραία) = 60.000 – 2.000 Ρ, να υπολογίσετε την τιμή και την ποσότητα ισορροπίας στην αγορά του προϊόντος (Μονάδες 4). Μονάδες 7
                                             



ΟΜΑΔΑ  Δ
Οι αγοραίες συναρτήσεις ζήτησης και προσφοράς ενός αγαθού είναι γραμμικές. Στο σημείο ισορροπίας η τιμή είναι ίση με 10 ευρώ και η ποσότητα ισορροπίας 200 μονάδες. Το κράτος επιβάλλει κατώτατη τιμή ίση με 20 ευρώ με αποτέλεσμα οι καταναλωτές να μεταβάλλουν τη ζητούμενη ποσότητα κατά 50% ενώ δημιουργείται πλεόνασμα ίσο με 150 μονάδες.
Δ1. Να υπολογιστούν οι αγοραίες εξισώσεις ζήτησης και προσφοράς του αγαθού. Μονάδες 6
Δ2. Να υπολογίσετε και στη συνέχεια να αιτιολογήσετε τη μεταβολή στη συνολική δαπάνη των καταναλωτών μέσω της ελαστικότητας ζήτησης τόξου όταν η τιμή αυξάνεται από την τιμή ισορροπίας στην τιμή παρέμβασης. Μονάδες 6
Δ3. Να υπολογίσετε το μέγεθος της κρατικής επιβάρυνσης στην περίπτωση που το κράτος αγοράσει το πλεόνασμα στην τιμή παρέμβασης. Μονάδες 3
Δ4. Να υπολογιστεί το όφελος των παραγωγών από την επιβολή της κατώτατης τιμής και με την προϋπόθεση ότι το κράτος αγόρασε το πλεόνασμα. Μονάδες 3
Δ5. Αν το κράτος στη συνέχεια, πουλήσει το 1/3 του πλεονάσματος στην τιμή ισορροπίας και το υπόλοιπο στην τιμή η οποία οι καταναλωτές θα μεγιστοποιούσαν τη συνολική δαπάνη τους να υπολογιστεί το νέο ύψος της κρατικής επιβάρυνσης. Μονάδες 7

